cyanic-selkie/wikianc huggingface dataset:
Askim Frukt- & Bærpresseri
Historie
Det begynte som et tilbud til lokale hageeiere er i dag en bedrift som dekker et stort område med kunder over hele Østlandet. Eplemosten fra Askim er tradisjonsrik og nesten uforandret siden 1936. Den lages av en blanding epler, kjent som «den hemmelige Askim-blandingen». Glassflaskene er av samme type som ble tegnet og produsert ved Moss Glassverk i  1967. Flaskene rommer 0,7 liter, og inngår i en egen returordning på fabrikkutsalget i Askim. Både flaske og innhold har fått kultstatus. Det tappes omtrent én million flasker i året.
Fabrikkutsalg
25. mai 2011 markerte bedriften sitt 75-årsjubileum med åpning av ny butikk i Askim. Ordfører Trygve Westgård sto for den offisielle åpningen. Den nye butikken har en utstilling og besøkssenter hvor man kan vandre gjennom tidligere tider og oppleve atmosfæren på fabrikken før og nå. I tillegg til egne produkter, selges diverse lokalproduserte matvarer, som for eksempel honning fra Trøgstad og mel fra Spydeberg.
Brødre (2004)
Brødre er en dansk film fra 2004, regissert av Susanne Bier, som også har skrevet manus sammen med Anders Thomas Jensen.
I 2009 ble filmen gjenskapt i USA under tittelen Brothers. Tobey Maguire, Jake Gyllenhaal og Natalie Portman spilte hovedrollene, og filmen ble regissert av Jim Sheridan. Tobey Maguire mottok en Golden Globe-nominasjon i 2009, det samme gjorde tittellåten "Winter", skrevet av bandet U2.
Handling
En dansk hær-offiser, Michael, skal være en del av International Security Assistance Force i Afghanistan i tre måneder. Hans første oppdrag der er å finne en ung radar-tekniker som hadde blitt skilt fra resten av troppen ett par dager tidligere. Men helikopteret han sitter i blir skutt ned, og Michael blir tatt som krigsfange. Det antas at han døde i angrepet, og han død rapporteres til familien hans. Michaels kone Sarah, og yngre bror Jannik, sørger begge dypt over ham - og dette bringer dem nærmere hverandre.
I mellomtiden er både offiseren og en ung tekniker blitt låst inne på et lager av terroristene, hvor de ikke får mat eller vann. Etter at Michael viser dem hvordan de kan bevæpne og avvæpne et luftvernmissil, bestemmer fangerne hans at teknikeren ikke lenger er nyttig for dem. De tvinger Michael til å slå ham til døde med et blyrør, for å redde hans eget liv. Men til slutt blir Michael reddet og brakt tilbake til Danmark og familien sin. Men skyldfølelsen for det han gjorde tvinger Michael til å lyve, og han gir falskt håp om at teknikeren fremdeles kan være i live i Afghanistan.
Michael blir stadig mer ustabil, og får stadig større problemer med skyldfølelse og raseri, og begynner å true og misbruke sin kone og ødelegge hjemmet deres. Det blir snart nødvendig for politiet å gripe inn. Michael overreagerer og retter en pistol mot politi-betjentene. Etter at Michael havner i varetekt, forsøker Jannik å hjelpe Sarah med å reparere hjemmet deres. Senere kommer Sarah på besøk til Michael i fengsel, hvor han bryter sammen og til slutt innrømmer sannheten om hva han egentlig hadde gjort i Afghanistan.
Buåa
Buåa er en elv som renner gjennom vestre del av Eidskog kommune i Innlandet. Elva har utspring fra Skjølungen og renner sørover gjennom Vestmarka til svenskegrensa. Fra riksrøys 57 (Buvassrøysa) fortsetter elva i Sverige som Högsäterelva ned til Byälven.
Det ble påvist signalkreps i den svenske delen av elva i 2004. Det var ingen naturlige hindere for spredning inn i Norge, og derfor finansiserte norske myndigheter en vandringssperre på svensk side. Signalkrepsen er immun bærer av krepsepest, som er smittsom og 100 % dødelig for den europeiske edelkrepsen.
Der elva renner ut i Harstadsjøen, ble elva krysset av den nå nedlagte Vestmarkabanen med Buåa stasjon.
Wesley Pardin
Wesley Pardin (født 1. januar 1990 i Le Lamentin på Martinique) er en fransk håndballmålvakt, som spiller for den franske klubben.
Pardin spiller også for det franske landslaget, og mesterskapsdebuterte under Håndball-EM 2020.
Rick Moranis
Frederick Allan «Rick» Moranis (født 18. april 1953) er en canadisk-amerikansk tidligere skuespiller.
Moranis ble kjent rundt 1980 i komishowet Second City Television, og han dukket senere opp i flere Hollywood-filmer, bl.a. Strange Brew, Ghostbusters, Spaceballs, Little Shop of Horrors, Honey, I Shrunk the Kids, Little Giants, Parenthood, The Flintstones, og My Blue Heaven.
Referanser
<References/>
Odvar Solberg
Odvar B. Solberg (født 15. mars 1917 i Oslo, død 8. oktober 1967 samme sted) var en norsk politiker (Ap), i mange år leder for OBOS.
Solberg vokste opp i en av Oslos østkant-bydeler, Grünerløkka. Som politiker satt han de siste tjue årene av sitt liv i Oslo bystyre, fra 1947 til 1967. Fra 1952 var han medlem av formannskapet.
Han arbeidet fra 1939 til 1946 i Oslo Lysverker. Deretter var han en tid sekretær i Oslo politinemd.
I 1949 begynte han i OBOS, i første omgang i jobb som sekretær. I noen år arbeidet han også i Norske Boligbyggelags Landsforbund. I 1960 tiltrådte han stillingen som administrerende direktør i OBOS. Denne stillingen hadde han til han døde i 1967.
Andrej Sjeptytskyj
Andrej Sjeptytskyj (ukrainsk: ; polsk: ; født 29. juli 1865 i Prylbykhi i Kongedømmet Galicia og Lodomeria i Habsburgmonarkiet, død 1. november 1944 i Lvov) var metropolitianerkebiskop (erkeepark) av den ukrainske gresk-katolske kirke fra 1901 til sin død i 1944. Hans embetsperiode spente over to verdenskriger og syv politiske regimer: Østerriksk, russisk, Den ukrainske folkerepublikk, polsk, sovjetisk, deretter under det tyskestyrte Generalguvernementet for de okkuperte polske områder, og så atter sovjetisk styre.
Bakgrunn
Han ble født som greve Roman Aleksander Maria Sjeptytskyj (Szeptycki) i landsbyen Prylbycki 40 km vest/nordvest for Lemberg, i det østerriksk-styrte kronlandet kongedømmet Galicia og Lodomeria.
Sjeptytskyjslekten tilhørte den rutenske adelsstand, og på 1700-tallet var slekten blitt polsktalende og latinsk-katolsk. På morssiden var han av Fredro-slekten, som var av den polsk szlachta-adelen. Bakover i slekten var det en rekke viktige kirkefolk, blant annet to metropolitter av Kyiv, Atanasiy og Lev. Hans morfar var den polske forfatter Aleksander Fredro. En av hans brødre, Klymentij Sjeptytskyj, M.S.U., ble studittermunk, og en annen, Stanisław Szeptycki, ble general i den polske armé. Han var 2 m 10 cm høy.
Sjeptytskyj fikk sin utdannelse først i hjemmet, og deretter i Kraków. Etter sine eksamener begynte han å tjenestegjøre i den østerriksk-ungarske armé. Men etter noen måneder ble han syk, og ble nødt til å oppgi denne karriereveien. Istedet studerte han juss i Kraków og Breslau, og fikk doktorgraden i 1888. I løpet av sine studier besøkte han Italia, der han ble mottatt i audiens av pave Leo XIII i Vatikanpalasset. Han besøkte også Kiev i det ukrainske kjerneområdet, som den gang var under tzarrussisk styre, og der møtte han noen av tidens mest prominente ukrainske personligheter. Han besøkte også Moskva.
Munk
Trass i motstand fra faren ble Sjeptytskyj munk i det basilianske kloster i Dobromyl (1888) - han vendte med dette tilbake slektens røtter, til det som ble betraktet som den bondske ukrainske gresk-katolske kirke. Han tok klosternavnet Andrij etter apostelen Peters lillebror, Andreas, som tradisjonelt betraktes som grunnlegger at den bysantinske kirke og særdeleshet vernehelgen for dens ukrainske kirkelige forgrening. Han studerte deretter ved jesuittenes seminar i Kraków, og der tok han doktorgrad i teologi i 1894.
Prest
I 1892 ble han presteviet i Przemyśl. Han ble utnevnt til rektor for klosteret St. Onupfius i Lwów (Lemberg, Lviv) i 1896.
Biskop, så erkebiskop
I 1899, etter Lwows kardinal Sylvester Sembratovytsjs døde og Julian Sas-Kuilovskiy overtok der, ble Sjeptytskyj nominert av keiser Franz Josef til å innta den vakante ukrainske gresk-katolske bispestol i Stanislawow/Stanyslaviv (senere Ivano-Frankivsk), og pave Leo XIII approberte dette. Han ble bispeviet i Lwow den 17. september 1899 av metropolitt Julian Sas-Kuilovsky, assistert av gresk-ukrainske biskop Konstantyn Tsjekhovytsj (av Przemyśl, Sambor og Sanok) og av biskop Józef Weber C.R., hjelpebiskop i det latinske katolske bispedømmet Lwow.
Ett år etter, den 12. desember 1900, og etter at også Sembratovytsjs etterfølger døde, ble den 26-årige biskop Sjeptytskyj utnevnt til gresk-katolsk metropolitanerkebiskop av Lwow; han ble intronisert den 17. januar 1901.
Sjeptytskyj besøkte Nord-Amerika i 1910 der han oppsøkte grsk-katolske immigrantgrupper i USA, deltok på den 21. internasjonale eukaristiske kongress i Montreal; reiste rundt til ukrainske bosettinger i Canada, og inviterte prester tilhørende redemptoristordenen og som fulgte bysantinsk ritus til å komme til Ukraina.
Etter utbruddet av Første Verdenskrig ble erkebiskop Sheptytskij arrestert av den keiserlige russiske regjering og holdt fengslet i Sankt Euthymius-klosteret i Suzdal (1914-1917). Han ble løslatt i 1918 og vendte tilbake til Lviv. Bolsjeviker ødela hans foreldrehjem i landsbyen i Prylbykhi der han var blitt født. Da gikk samtidig familiens arkiver tapt. Da han var student hadde Sjeptytskyj studert hebraisk for bedre å kunne relatere til de jødiske samfunn. Under pastoralbesøk i jødiske landsbyer ble han noen gangre tatt i mot med Toraen. Under Andre Verdenskrig huset han hundrevis av jøder i sin egen residens og i gresk-katolske klostre. Han utsendte også hyrdebrevet Не убий! -«Du skal ikke slå ihjel», som protesterte mot nazistenes forbrytelser mot jødene. Han talte åpent ut til forsvar av de forfulgte jøder. Han sendte et offisielt brev til Hitler og Himmler der han protesterte mot ødeleggelsen av jødene. I et eget hyrdebrev rettet til ukrainske troende forbød ham dem strengt, under trussel om ekskommunikasjon, å ta del i ødeleggelsen av jødene. I tillegg gav han hemmelige instrukser til sitt presteskap, sekulærgeistligheten og munkene, som beordret dem å assistere jøder ved å skjule dem i kirkelige bygninger, sørge for mat til dem, og smugle dem ut av landet. En av de rabbiere som ble berget av metropolitt Sjeptytskyj, David Kahane, fastslo senere: «Andrew Sheptytsky deserves the undying gratitude of the Jews and the honorific title 'Prince of the Righteous'».
I denne perioden konsekrerte han i hemmelighet Josyf Slipyj slik at han skulle bli hans fremtidige etterfølger.
Sjeptytskij gikk i sine tidlige år som biskop sterkt inn for at det østlig-katolske presteskap skulle være sølibatært. Det sies imidlertid at han endret oppfatning etter år i keiserlig-russiske fengsler der han ble vitne til den troskap som preget gifte russiske og ukrainske prester og deres hustruer og familier. Etter dette motsatte han seg latinske katolske kirkelederes forsøk på å påtvinge sølibatskravet på det østlig-katolske presteskap.
Sjeptytskyj fremmet også kunstnere og studenter, hvorav mange ortodokse kristne, og han motsatte seg Den polske republikks fremferd med tvangslatinisering av polske gresk-katolske troende. Han etterstrebet forsoning mellom etniske grupper og skrev ofte om sosiale spørsmål og spiritualitet. Han grunnla også studittiske og ukrainske redemptoristordener, et hospital, et nasjonalmuseum, og et teologisk akademi. Han støttet aktivt forskjellige ukrainske organisasjoner slik som Prosvita og i særdeleshet den ukrainske speiderorganisasjonen Plast, og donerte til den et leirsted ved navn Sokil i Karpatene.
Sjeptytskyj døde i 1944, og ble begravet i St. Georgskatedralen i Lviv. I 1958 ble hans helligkåringsprosess innledet; den ble imidlertid stanset (satt på pause) etter initiativ fra kardinal Stefan Wyszynski. Pave Frans approberte hans heroiske dyder den 16. juli 2015, og erklærte ham med dette venerabile.
Jøder som ble berget takket være Andrij Sjeptytskyj øvde påtrykk mot Yad Vashem i årevis for at han skulle ble erklært Righteous Among the Nations, akkurat som hans bror Klymentij Sjeptytskyj var blitt. Men Yad Vashem har så langt ikke fulgt opp dette, mest fordi erkebiskopen til å begynne med trodde at de tyske invaderende styrker ville vise seg innvarsle noe være bedre for Ukraina enn Sovjetunionen hadde vært. Han mistet imidlertid slike illusjoner, og informerte pave Pius XII om nazismens nesten djevelske karakter (quasi diabolica, brev av 29. august 1942).
Annet
I følge kirkehistorikeren Jaroslav Pelikan var «metropolitt Andrej Sjeptytskyj den mest innflytelsesrike skikkelse ...i den ukrainske kirkes historie i hele det tyvende århundre»n. Lvivs nasjonalmuseum, grunnlagt av Sjeptytskyj i 1905, bærer hans navn.
Episkopalgenealogi
Hans episkopalgenealogi er:
X10
X10 er en eldre komminikasjonsstandard for elektronisk utstyr i smarthus utviklet i 1975 i Skottland, og var den første allment tilgjengelige protokollen for smarthus.
X10 benyttes hovedsakelig med radiosignaler sendt via strømkursene inni et hus for å sende digital informasjon. X10 har også en protokoll for trådløs radiokommunikasjon definert.
10-øre
10-øremynter i Norge ble preget og utgitt fra 1874 til 1991. Under Oscar II og Haakon VII ble tiører preget i sølv, før kobbernikkel ble vanlig myntmetall.
De to første årene ble tiøren utgitt med dobbelvaløren 10 øre/3 skilling.
Tiøren har motiv av monogrammet til myntherren (kongen) eller kongekrone. Mellom 1958 og 1973 var motivet en bie, da Norges bank i Olav Vs regjeringstid utga sin dyremyntserie. Under Annen verdenskrig ble 10-øren utgitt som okkupasjonsmynt i krisemetallet sink, og hadde det norske riksvåpenet uten krone som motiv.
10-øren utgikk som gyldig betalingsmiddel 1. mars 1993.
Piggepleslekta
Piggepleslekta (Datura) er en slekt som består av ni arter. Alle artene i piggepleslekta inneholder tropanalkaloider som skopolamin, hyoscyamin, og atropin, i hele planten, men med størst konsentrasjon i frø og blomster. Alle artene bør sees på som dødelig giftige. På grunn av dette har arter i piggepleslekta i enkelte kulturer blitt brukt som gift og hallusinogener i århundrer.
I Norge er det i all hovedsak piggeple som er funnet.
Utseende og kjennetegn
Artene i piggepleslekta er relativt store urter, som alle er meget giftige. De har alle de typisk trompetformede blomstene og de piggete frøkapslene. Når frøene modner, blir frøkapselene gule, og de sprekker opp, så frøene kan falle ut.
Arter
I Norge er det piggeple som i all hovedsak er funnet, da kragepiggeple har kun tre funn fra området rundt Fredrikstad. Piggeple er funnet mest i den søndre halvdel av Norge, med ett funn i Nord-Norge, som ble gjort på Andørja i Troms i 1980. Bortsett fra denne kan en regne nordgrensa i Steinkjer i Nord-Trøndelag. Og det er av denne arten vi har to varianter, nemlig hvitpiggeple og blåpiggeple, der den hvite er funnet i Norge.
Etymologi
Datura er brukt som navn på piggeple i sanskrit og arabisk. Og det ble først nevnt av Garcia del Huerto i 1563.
Pyry Niemi
Pyry Niemi (født 1965) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Uppsala läns valkrets på plass 117.
Som nyinnvalgt riksdagsmedlem ble Niemi medlem av EU-nemnda og miljø- og landbrukskomiteen, samt vara i forsvarskomiteen.
9. divisjon fotball for menn 2021
9. divisjon fotball for menn 2021 var det tiende og laveste nivået i norsk fotball 2021. Divisjonen bestod av én avdeling i Akershus og én i Oslo. Dette var laveste nivået i begge kretsene.
Pia Nilsson
Nilsson sitter i finanskomiteen, og er vara i utdanningskomiteen.
Nam Tae-hee
Nam Tae-hee  (født 3. juli 1991 i Busan) er en sørkoreansk fotballspiller som spiller for den qatarske klubben Al-Duhail SC. Han deltok i de olympiske leker 2012 i London.
Nam vant en olympisk bronsemedalje i fotball under OL-2012 i London. Han var med på det sørkoreanske laget som kom på tredjeplass i fotballturneringen for menn bak Mexico og Brasil. Sør-Korea vant én kamp og spilte to uavgjort i det innledende gruppespillet og kom på andreplass i sin gruppe bak Mexico. I kvartfinalen beseiret de Storbritannia med 5–4 etter straffer, det var 1-1 etter full tid og forlengning. I semifinalen ble det tap med 0–3 mot Brasil. Bronsefinalen mot Japan vant de med 2–0.
Elohim Prandi
Elohim Prandi (født 24. august 1998 i Istres) er en fransk håndballspiller, som spiller for den franske hovedstadsklubben.
Prandi spiller også for det franske landslaget, og mesterskapsdebuterte under Håndball-EM 2020.
Cadel Evans Great Ocean Road Race 2023
Rittet ble vunnet av Marius Mayrhofer.
Frankrikes håndballforbund
Frankrikes håndballforbund (fransk: Fédération Française de Handball) er et særidrettsforbund for håndball i Frankrike.
Håndballforbundet ble grunnlagt 1. september 1941, og organiserer håndball og strandhåndball i Frankrike og representerer Frankrike internasjonalt. Det sorterer under det franske departementet for ungdomssaker og idrett. Forbundet er medlem av European Handball Federation (EHF), Mediterranean Handball Confederation og Det internasjonale håndballforbundet (IHF). Den nåværende presidenten for FFHB er Philippe Bana siden 28. november 2020.
Forbundet organiserer National League for klubblag, og de franske cupene for menn og kvinner (fransk: Coupe de France maskulin og fransk: Coupe de France Féminine). Vinnerne av disse turneringene kvalifiserer seg til europeiske ligaer og cuper – EHF Men's Champions League og EHF Women's Champions League, og EHF Cup Winners' Cup for menn og Womens EHF Cup Winners' Cup.
Ann-Helén Laestadius
Ann-Helén Laestadius (født 1971 i Kiruna) er en svensk samisk journalist og barnebokforfatter, bosatt i Solna utenfor Stockholm.
Hun har arbeidet som journalist i avisene Fagersta-Posten, Norrländska Socialdemokraten, Aftonbladet, Expressen, SvD og Stockholm City, foruten at hun har vært frilanser.
Bøkene om Agnes
Hun debuterte som forfatter i 2007 med barneboka SMS från Soppero som vant en romankonkurranse om «Att vara ung same i dag». Hun har etterhvert skrevet om den unge hovedpersonen Agnes i fire bøker, og det skal lages film av de to første bøkene.
Bøkenes hovedperson Agnes er ei jente på 13 år som også bor i Solna med samisk mor og svensk far. Hun lærer seg samisk i skjul, og mottar en dag en sms på samisk fra en ukjent gutt i morens hjembygd Soppero. Historien utvikler seg dels som en forelskelseshistorie, og dels som en drøfting av identitet i krysspress: kan man være for mye samisk for vennene i Solna og for lite samisk for søskenbarnet i Soppero. I oppfølgeren Hej vacker diskuteres forholdet mellom Agnes og kjæresten Henrik i lys av hans livsstil som reindriftssame. I den tredje boka videreføres historien ett år etter: forholdet mellom Agnes og Henrik er over, mens Agnes' samiske identitet er i utvikling. Hun reiser på samisk konfirmantleir, hvor hun møter Henrik igjen. . I den fjerde og foreløpig siste av bøkene utvikles samiske identitetsspørsmål ytterligere, denne gang med drøfting av tabuspørsmål.
Referanser
E-bok: http://atlantbib.org/ssme/laestadius
Timur Biljalov
Han representerte ROC under Vinter-OL 2022 i Beijing, hvor han tok sølv.
Central Intelligence (film)
Central Intelligence er en amerikansk action-komedie fra 2016 regissert av Rawson Marshall Thurber og skrevet av Ike Barinholtz og David Stassen. Filmens hovedpersoner spilles av Kevin Hart og Dwayne Johnson i rollene som to gamle high school-venner som jobber sammen for å redde USA, etter at en av dem blir hyret inn avCIA for å redde verden fra en terrorist som forsøker å selge satellittkoder.
Filmen hadde premiere i Los Angeles den 10. juni 2016. Central Intelligence har mottatt blandede anmeldelser, men tjente inn over 217 millioner amerikanske dollar i billettsalg, sammenlignet med et budsjett på 50 millioner.
Handlingsreferat
I 1996 hedres en atlet Calvin «The Golden Jet» Joyner ved den videregående skolen har er student ved. Men i løpet av Calvins tale, kaster en gruppe ondskapsfulle mobbere ledet av Trevor Olson en splitter naken og ekstremt overvektig nerd Robbie Weirdicht inn i gymsalen hvor Calvin blir hedret av resten av skolen. Alle sammen begynner å le bortsett fra Joyner og kjæresten hans, Maggie Johnson, som er de eneste som er sympatiske mot Weirdicht. Calvin dekker raskt Weirdicht med hans egen jakke i medfølelse. Weirdicht takker Calvin, og flykter i forlegenhet.
I 2016 er Joyner gift med Maggie, og arbeider som regnskapsfører. Men han blir mer og mer misfornøyd med hans egen karriere. Maggie foreslår at de oppsøker en terapeut, i forsøk på å berge deres ekteskap. Joyner mottar kort tid senere en forespørsel på Facebook fra en person som kaller seg for Bob Stone, som inviterer Joyner til å møtes på en pub. Stone avslører seg selv som Weirdicht. Joyner er sjokkert over å se at Weirdicht har forvandlet seg til en veldig muskuløs og sprek mann med stor kunnskap i hånd-til-hånd-nærkamp. Stone ber Joyner om å gjennomføre en rekke transaksjoner over Internett, og Joyner oppdager en auksjon på flere millioner dollar med budgivere fra mange forskjellige land. De siste budene i auksjonen skal komme inn dagen etter. Men Stone unngår Joyners spørsmål, og overnatter på sofaen hans.
Neste morgen ankommer en gruppe CIA-agenter, ledet av Pamela Harris, til Joyners hjem på jakt etter Stone - som allerede har stukket av. Harris forteller Joyner at Stone er en ekstremt farlig og korrupt agent fra CIA som tidligere skal ha myrdet hans egen kollega, Phil Stanton. Harris forteller Calvin at Bob har til hensikt å selge hemmelig informasjon til høystbydende. Kort tid senere blir Stone bortført av Joyner, og forklarer at han forsøker å forhindre en kriminell under kallenavnet Black Badger fra å selge informasjonen. Men han behøver Joyners ferdigheter, for å finne ut hvor møtet egentlig skal finne sted.
Estland under Vinter-OL 2022
Estland deltok under Vinter-OL 2022 i Beijing i Kina i perioden 4. til 20. februar 2022.
Zone of the Enders
Zone of the Enders (ゾーン　オブ　エンダーズ, Zōn obu Endāzu), vanligvis bare kalt Z.O.E., er et videospill som ble utviklet av Hideo Kojima. Spillet eies av videospillprodusenten Konami, og er videreutviklet av animsjonsstudioet Sunrise. Spillet ble opprinnelig utviklet for PlayStation 2, men har siden blitt portet til Xbox 360 og PlayStation 3. Spillet har også fått et sidehistoriespill for Game Boy Advance.
Garasjeportåpner
Garasjeportåpner eller garasjedøråpner er en motorisert enhet for åpning og lukking av en garasjeport. Motoren er som regel elektrisk, og kan for eksempel styres med en bryter på veggen, en fjernkontroll, mobilapplikasjon, eller automatisk når en gitt bil eller annet kjøretøy kommer kjørende.
Døren kan drives av motoren via en kjede, drivreim eller ledeskrue, direktedrift, eller via en såkalt "jackshaft"-mekanisme.
En utløsermekanisme gjør det mulig å koble fra motoren for manuell drift under strømbrudd eller i et nødstilfelle. Endebrytere sørger for at motoren stopper når porten når enden ved åpning og lukking.
Fjernkontroll
Garasjeportåpnere går gjerne radiofrekvenser, og det er viktig med en form for koding for å sikre at naboer ikke utilsiktet åpner hverandres garasje.
I tillegg til konvensjonelle radiosendere fins det også garasjeportåpnere som kan kobles til mobilapplikasjon via Blåtann eller WiFi.
Frekvenser i USA
Praktisk operativ bruk av fjernkontroller kom på 1960-tallet, men siden kun noen få frekvenser ble brukt, kunne brukere oppleve at deres fjernkontroll kunne åpne andre garasjeporter. I kommersielle fjernkontroller i 1980- og 1990-årene (første og andre generasjon) sendte man ukrypterte koder, og disse var derfor sårbare for angrep. Tredje generasjons fjernkontrollere kom tidlig i 2000-årene opererte på frekvenser mellom 300-400 MHz med krypterte meldinger. Fjerde generasjons fjernkontrollere fra 2011 ble begrenset til færre frekvenser for å unngå interferens med annen radiokommunikasjon.
Tilleggsfunksjoner
Ekstra funksjoner inkluderer, blant annet :
Sikkerhet
Garasjeportåpnere har sterke motorer og kan utøve dødelige krefter. En feiljustert port eller en port som brukes feil kan føre til klemskade, og det er ikke sikkert at den kan reverseres i en nødsituasjon.
I 2018 ble det innført en lov i California (California Senata Bill No. 969) om at alle garasjeportåpnere skal ha en batteridrevet reserveløsning i tilfelle strømnettet går ned. Loven kom som en reaksjon på at minst 5 personer mistet livet i skogbrannene i California i 2017 på grunn av at garasjedøren ikke ville åpne seg da strømmen hadde gått. Eiere av garasjeporter som ikke har installert en slik mekanisme kan få 1000 dollar i bot.
Ivan Fedotov
Ivan Fedotov (født 28. november 1996) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Pater Noster-kirken
Pater Noster-kirken (norsk betydning: Fader Vår-kirken) er en katolsk kirke på Oljeberget i Jerusalem. Etter en kristen overlevering står den på det sted der Jesus Kristus lærte disiplene Herrens bønn, også kalt Fader vår (på latin: Pater noster).
Der den nåværende kirken står, var det tidligere et kapell fra Konstantin den stores tid, som ble ødelagt av perserne i 614. Det tidligere kapellet var knyttet til Kristi himmelfart, men da korsfarerne bygde en ny kirke på 1100-tallet ble den nye kirken knyttet til Herrens bønn.
Kirken ble skadet da muslimenes invaderte Jerusalem etter slaget ved Hattin i 1187, og ble forlatt i 1345 etter lengre tids forfall. Den nåværende kirken ble bygd 1874–1875 etter at den franske prinsessen Aurelie de La Tour d'Auvergne hadde skjenket tomten til franske karmelittsøstre.
På murene og på veggene i klostrets korsgang er det satt opp tavler av majolika fliser med teksten til Herrens bønn på 140 språk.
Stanislav Galijev
Stanislav Galijev (født 17. januar 1992) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Arnaldo Forlani
Arnaldo Forlani (født 8. desember 1925 i Pesaro, død 6. juli 2023 i Roma) var en italiensk politiker. Han var Italias statsminister fra 18. oktober 1980 til 19. juni 1981.
Mary (andre betydninger)
Mary kan vise til:
Arnaldo Forlani
Liv og virke
Arnaldo Forlani ble første gang valgt til deputertkammeret i 1958. Han hadde senere flere stillinger i regjeringen, og var fra 1968 til 1969 innenriksminister, i 1969 minister uten portefølje (med ansvar for forholdet til NATO), i 1974 forsvarsminister, fra 1976 til 1979 utenriksminister og endelig statsminister fra 1980 til 1981.
Forlani var medlem av Europaparlamentet fra 1989 til 1993.
Andrej Tsjbisov
Andrej Tsjbisov (født 26. februar 1993) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Stefanskirken (Jerusalem)
Stefanskirken (Église Saint-Étienne, כנסיית סטפנוס הקדוש) er en katolsk kirke tilknyttet et dominikanerkloster i Øst-Jerusalem, til Nablus Road like nord for Gamlebyen. I 415 oppdaget man i Jerusalem den hellige Stefans relikvier. Den hl. Stefan regnes som kristenhetens første martyr. Etter funnet lot keiserinne Aelia Eudocia, hustru til keiser Theodosius II, bygge en basilika, som ble innviet i år 460. I 614 ble kirken ødelagt av brann. Korsfarerne fornyet kirkebygningen, men den ble nok en gang ødelagt i 1187, denne gang ved Saladins gjenerobring av byen.
I 1881 ervervet dominikanerordenen grunnen med kirkeruinen. Det ble foretatt grundige utgravninger i 1883, og nman fant da restene av den treskips basilika fra oldtiden. Over grunnmurene fra denne bygde de den nåværende kirke, hvor man fremdeles kan se de gamle gulvmosaikker.
Kasko (TV-serie)
Kasko er en norsk TV-serie som hadde premiere på TV 2 lørdag 26. februar 2022.
Kasko ble som eneste norske serie nominert til den europeiske serieprisen Series Mania i februar 2022. Serien ble nominert til Gullruten 2022 i klassen beste humorprogram, til Seriekritikerprisen 2022 i klassen beste norske komedie og til Humorprisen 2022 i klassen morsomste humordrama.
Sesong 1
Sesong 1 bestod av 8 episoder på cirka 20 min. Den gikk på TV 2 og TV 2 Play våren 2022. Serien hadde premiere på TV 2 lørdag 26. februar 2022.
VG gav serien terningkast 5, mens Dagbladet gav terningkast 4. Aftenposten skrev at serien «handler om veien til voksenlivet, men er også et bilde på integreringsprosessen» og gav terningkast 4. Filmpolitiet på NRK P3 kalte serien en «tilskrudd og treffsikker komedie» og gav terningkast 5.
Troppene til Håndball-EM 2016 for menn
Troppene til Håndball-EM 2016 for menn inneholder samtlige 16 tropper som ble tatt ut til Håndball-EM 2016 for menn i Polen fra 15. til 31. januar 2016.
Liste over førsteplasser på den norske albumlista i 2023
Dette er en liste over førsteplasser på den norske albumlista i 2023. De norske albumlista er Topplista, og denne listen omfatter artister og album som har vært på førsteplassen på hitlisten i løpet av musikkåret 2023. Lista blir satt sammen av IFPI Norge, og omfatter fysiske og digitale salg, samt strømming og individuelle salg av sangene fra albumet.
Arsenij Gritsjuk
Arsenij Gritsjuk (født 15. mars 2001) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
7. divisjon fotball for menn 2021
7. divisjon fotball for menn 2021 var det åttende nivået i norsk fotball 2021.
Pavel Karnaukhov
Pavel Karnaukhov (født 15. mars 1997) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Råka
Råka er en innsjø i Torpa i Nordre Land kommune i Innlandet. Den har et areal på 0,17 kvadratkilometer og ligger 728 meter over havet. Utløpet er i øst til Øyangsbekken, som munner ut i Steinsjøen.
Lappekommisjonen av 1889
Lappekommisjonen av 1889 var en kommisjon som ble nedsatt av den norske regjeringen. Kommisjonens mandat lå i Felleslappeloven av 1883, som ga jordbruket fortrinnsrett fremfor reindrift. Kommisjonen hadde som oppgave å komme med forslag til inndeling av reinbeitedistrikt i Hedmark, Sør-Trøndelag og Nord-Trøndelag, og om grenser mellom landbruksområder og reinbeite.
De tre opprinnelige medlemmene i kommisjonen var advokat Haakon Berg fra Elverum, gårdbruker og ordfører Karl Kværness fra Rendalen og lensmann/lappefogd I.B. Herstad fra Røros. Da kommisjonen begynte å arbeide med Nord-Trøndelag ble Hans Konrad Foosnæs med i arbeidet.
Kommisjonen avga sin rapport i 1892, og ble etterfulgt av Lappekommisjonen av 1892 som arbeidet med en tilsvarende inndeling av Nordland.
Reindriftslovenes historie
Lovreguleringen av reindriften i Norge skjer i flere faser: I tillegg til disse lovene finnes reinbeitekonvensjoner mellom Norge og Sverige – som Lappekodisillen, og mellom Norge og Finland, og enkelte mindre lover som regulerte detaljer og avgrensede områder.
Mistletoe
«Mistletoe» er en sang skrevet av Nasri Atweh, Adam Messinger og Justin Bieber som ble spilt inn og gitt ut på singel med Justin Bieber i 2011. Sangen ble også gitt ut på albumet Under the Mistletoe senere samme år.
Suite 16 spilte inn sangen og ga den ut på singel i 2016.
Andersens beste Vol.1
Andersens beste Vol.1 er et musikkalbum med Gunnar Andersen, utgitt i 1976. Dette er hans første plate som soloartist.
Elektrometer
Elektrometer er et elektrisk instrument for å måle elektrisk spenning og ladning. Det skiller seg fra et elektroskop som bare indikerer relative verdier, ved at det er kalibrert og har en skala med en viser som angir absolutte verdier. Utslaget til viseren skyldes elektrisk frastøtning eller tiltrekning mellom bevegelige deler av instrumentet. Vanligvis var det ingen lineær sammenheng mellom størrelsen av utslaget og den målte spenningen. De første elektrometer ble tatt i bruk av Alessandro Volta. Viktige forbedringer ble senere utviklet av Ferdinand Braun, William Thomson og flere andre.
Opprinnelig var elektrometre bygd som mekaniske apparat hvor de bevegelige delene ble drevet av den elektrostatiske Coulomb-kraften, men ble etterhvert erstattet av mer nøyaktige voltmetre som i virkeligheten måler en elektrisk strøm ved et galvanometer. Dets utslag skyldes den magnetiske kraften mellom strømmen og et magnetfelt. I dag inngår voltmeter ofte som en del av et multimeter som kan måle både elektrisk spenning, strøm og motstand. Deres konstruksjon og virkemåte er basert på moderne elektronikk.
Prinsipp
To gjenstander med motsatt, elektrisk ladning vil frastøte hverandre. Hvis man derfor har to lette kuler som henger i like lange tråder fra samme punkt, vil disse bevege seg bort fra hverandre når hver av dem får samme ladning Q. Dette utsvinget av trådene kan angis ved vinkelen θ som hver av dem har med den vertikale retningen. Hvis de har lengde &ell;, er da avstanden mellom dem r = 2&ell;sin&theta;.
Den elektriske frastøtningen mellom dem er gitt ved Coulomb-kraften. Her er Coulombs konstant når man benytter SI-systemet. Ved likevekt må denne kraften balanseres med de horisontale komponentene av tensjonskraften T  i hver av trådene, det vil si at. Denne kraften i trådene er forårsaket av tyngdekraften som virker loddrett på de to kulene. Hvis hver av dem har massen m, er derfor T cosθ = mg hvor g er tyngdeakselerasjonen. Coulomb-kraften oppfyller dermed F = mg tanθ. Ladningen Q kan nå bestemmes fra størrelsen til vinkelen θ ved bruk av formelen
Det er derfor ingen enkel, lineær sammenheng mellom utslaget θ  og ladningen Q. Denne kan igjen uttrykkes ved kapasitansen C  til kulene som. Har en kule radius a, er når man antar at ladningen befinner seg på kuleoverflaten. Dette kan man få til ved for eksempel å lage dem av isolerende materiale og dekke overflaten med bladgull eller annet godt ledende metall.
Thomsons elektrometer
William Thomson utformet og bygget flere forskjellige elektrometer i siste halvdel av 1800-tallet. De var en videreføring av samme prinsipp som Alessandro Volta hadde benyttet i sin konstruksjon flere tiår tidligere. Det gikk ut på å måle den elektrostatiske kraften mellom to parallelle, metalliske plater med motsatte ladninger ±Q. Til sammen utgjør de en kondensator med en viss spenning V  mellom platene.
Når avstanden d mellom platene er tilstrekkelig liten, kan det elektriske feltet E  mellom platene antas å være konstant. Ved bruk av Gauss' lov er størrelsen til feltet gitt som E = 4π ke Q/A  hvor A  er arealet til hver av platene. Den tiltrekkende Coulomb-kraften F  er nå gitt ved produktet av den ene ladningen med feltet fra den andre platen og er gitt ved
når man uttrykker feltet ved potensialforskjellenV = Ed mellom platene. Thomson foreslo å måle denne kraften som øker proporsjonalt med kvadratet av V, med en vanlig skålvekt eller på annet, mekanisk vis. Når avstanden d  mellom platene og deres størrelse A  er kjent, kan man fra dette uttrykket bestemme dette potensialet.
Eksempel
Fleeming Jenkin har i sin lærebok Electricity and Magnetism fra 1873 gjengitt et eksperiment med et slikt instrument hvor man skulle måle spenningen til en Daniell-celle. For et plater med areal og avstand  kunne Coulomb-kraften balanseres ved bruk av en skålvekt og lodd med masse  g. Dens størrelse er dermed F = gm hvor g = 981 cm/s2 er tyngdeakselerasjonen og kan måles i enheten 1 dyn = g⋅cm/s2. Han benyttet et elektrostatisk enhetssystem hvor konstanten. Elektrisk spenning måles da i statvolt definert som 1 stV = dyn1/2 og tilsvarer 300 V uttrykt ved enheten volt i SI-systemet. Den søkte spenningen kan nå regnes ut og blir, ekvivalent med 1.12 V. Det er nøyaktig samme verdi som angis for Daniell-cellen i dag.
Artjom Minulin
Artjom Minulin (født 1. oktober 1998) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
8. divisjon fotball for menn 2021
8. divisjon fotball for menn 2021 var det niende nivået i norsk fotball 2021. Ligaen bestod av én avdeling fra Akershus og to fra Oslo Fotballkrets. Dette var nest laveste nivået i begge fotballkretsene.
Liste over førsteplasser på den norske singellista i 2023
Dette er en liste over førsteplasser på den norske singellista for året 2023. De norske singellista er Topplista, og denne listen omfatter artister og låter som har vært på førsteplassen på hitlisten i løpet av musikkåret 2023. Lista blir satt sammen av IFPI Norge og omfatter fysiske og digitale salg, samt strømming av singler.
Parque España
Parque España betyr «Spaniaparken» på spansk og kan vise til:
Kirill Semjonov
Kirill Semjonov (født 27. oktober 1994) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Anton Slepysjev
Han representerte ROC under Vinter-OL 2022 i Beijing, hvor han tok sølv.
Kamilla Sundmoen
Kamilla Sundmoen (født 28. august 1985 i Hamar) er en norsk håndballspiller som spiller for Storhamar Håndball. Hun har tidligere spilt for HIL og Hamarkameratene. Under Golden League i Aarhus i Danmark 2012 fikk hun sine første landskamper for Norges kvinnelandslag i håndball. I debuten mot Russland scoret hun 5 mål etter å ha blitt satt innpå i andre omgang. Kampen endte 25–25.
Det faller regn
Det faller regn er et musikkalbum med Bent Bredesen, utgitt i 2003.
Kamilla Sundmoen
Til daglig jobber hun som sykepleier i tillegg til håndballkarrieren. Hun er datter av den tidligere fotballspilleren Viggo Sundmoen og har to søsken.
Sergej Plotnikov
Sergej Plotnikov (født 3. juni 1990) er en russisk ishockeyspiller.
Damir Sjaripzianov
Damir Sjaripzianov (født 17. februar 1996) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Martian Gothic: Unification
Martian Gothic: Unification er et videospill for PlayStation og Microsoft Windows. Spillet ble utviklet av Creative Reality og lansert av Take-Two Interactive. Utgaven for Microsoft Windows ble lansert 30. april 2000, mens PlayStation-versjonen ble lansert 5. oktober 2001. Spillet plasseres i sjangeren survival horror og sammenlignes med de første Resident Evil-spillene.
Handlingen foregår på forskningsbasen Vita One på planeten Mars i 2018. Spilleren kontrollerer en gruppe etterforskere - soldaten Martin Karne, tekno-eksperten Kenzo Uji og vitenskapskvinnen Diane Matlock - som ankommer basen for å undersøke hvorfor all kommunikasjon med jorden plutselig stoppet opp åtte måneder tidligere. Den siste rapporten fra basen var den kryptiske beskjeden «stay alone, stay alive».
Manuset er skrevet av den profesjonelle science fiction-forfatteren Stephen Marley.
På nettstedet Metacritic har Martian Gothic: Unification en gjennomsnittsscore på 64/100 poeng. Kritikerne gir ros for spillets fortelling, grafikk og amtosfære, og ris for spillets gameplay og puslegåter.
Nasjonale mesterskap i landeveissykling 2022
Nasjonale mesterskap i landeveissykling 2022 startet i Australia og New Zealand i januar. De fleste andre mesterskapene arrangeres i siste uke i juni, før Tour de France.
Aleksandr Nikisjin
Aleksandr Nikisjin (født 2. oktober 2001) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Aleksandr Samonov
Aleksandr Samonov (født 23. august 1995) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Sergej Telegin
Han representerte ROC under Vinter-OL 2022 i Beijing, hvor han tok sølv.
Vladimir Tkatsjov
Vladimir Tkatsjov (født 5. oktober 1993) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Johannes ter Schure
Johannes Gerardus ter Schure S.D.B. (født 21. juni 1922 i Steenwijkerwold i Nederland; død 11. april 2003 i Nijmegen) var en nederlandsk ordensprest og katolsk biskop.
Prest
I 1943 inntrådte ter Schure i salesianerordenen, og han ble presteviet 1. juli 1951. I 1957 ble han direktør for ordenens hus i Rijswijk og senere i  Den Haag, og i 1961 ble han provisial for dens nederlandske provins. Særlig ved de nederlandske biskopers særsynode i januar 1980 i Roma markerte han seg. Biskop Joannes Baptist Matthijs Gijsen utnevnte ham til generalvikar for bispedømmet Roermond.
Biskop av 's-Hertogenbosch
Allerede 31. januar 1985 ble han utnevnt til biskop av 's-Hertogenbosch.
Umiddelbart etter utnevnelsen besøkte paven Nederland, og da også 's-Hertogenbosch. Med den nyutnevnte Ter Schure ved sin side, kjørte paven i sin Popemobile langs de nesten øde gatene, stengt av med mange knusebarrierer, til St. Johannes-basilikaen. Der forsikret paven de troende om at utnevnelsen virkelig var den rette.
I en tid med intens polarisering møtte biskopen, som karakteriseres som rett på sak, mye motstand fra modernistisk hold og troende rundt åttendemaibevegelsen. Selv innenfor bispedømmet 's-Hertogenbosch var dekaner, prester og frivillige lite samarbeidsvillige. Senere ebbet opposisjonen ut.
Biskop Johannes Ter Schure ga Den Bosch bispedømme sitt eget presteseminar i 1987: Sint-Janscentrum, slik hans kollega biskop Gijsen hadde gjort mer enn ti år tidligere i Rolduc. Etter sin emeritering den 13. juni 1998 arbeidet han som sogneprest i Alphen i provinsen Gelderland. De siste månedene av livet ble han pleiet i Berchmanianum i Nijmegen.
Episkopalgenealogi
Hans episkopalgenealogi er:
Phaeochroops
Utseende
Middelsstore (8,5 - 17,5 millimeter), pæreformede, hvelvede biller, mørkbrune, nokså blanke og fint hårete. Ytterkantene er gjerne rødlige.
Levevis
Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.
Utbredelse
De fleste av artene lever i Sørøst-Asia, fra India i vest til Java, Borneo og Palawan i øst.
Kunståret 1727
Fødsler
Qianlong-keiserens tid under Qing-dynastiet ||align=center|53 ||align=center|1781 ||
NM Ultralang 2017
NM i ultraorientering 2017, oftest kalt NM Ultralang ble arrangert på Kvamskogen 20. august 2017. Arrangører var Samnanger IL og Varegg Fleridrett.
Løypene var som følger:
Kvinner
Dette var Nordbergs femte NM-gull på denne distansen.
Menn
Dette var Ivar Lundanes' første NM-gull, men han har også vunnet svensk mesterskap på denne distansen tidligere. Olav Lundanes deltok ikke.
Kvinner
Ingrid Lundanes, søster til Olav Lundanes, lå 4:35 bak Ingeborg Eide etter 8,9 km, men vant likevel løpet med 57 sekunder.
Dmitrij Voronkov
Dmitrij Voronkov (født 10. september 2000) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Hugo Descat
Descat spiller også for det franske landslaget, og mesterskapsdebuterte under Håndball-VM 2021.
Cerro de la Estrella
Cerro de la Estrella (spansk for «Stjerneåsen») er en ås i sentrum av Iztapalapa øst i Mexico by, i den sørøstlige enden av den uttørka Texcocosjøen. Toppen av åsen befiner seg på en høyde av 2460 meter over havet, det vil si 224 meter høyere enn Mexicodalen.
På Cerro de la Estrella er det gjort viktige arkeologiske funn som dateres til den mesoamerikanske førklassiske perioden (2400 f.Kr.–200 e.Kr.). Aztekerne kalte åsen Huizachtecatl, og de gjennomførte en rituell ildseremoni der.
Størsteparten av åsen dekkes av Cerro de la Estrella nasjonalpark, som ble oppretta 14, august 1938.
I påska avholdes det en kristen seremoni til minne om Jesu lidelse på Cerro de la Estrella.
Østfoldbadet
Badelandet har 11 bassenger i alt fordelt på 1.600 kvadratmeter vannflate innen- og utendørs.. Badet har et stort utendørsanlegg med to bassenger, 70 solsenger og 140 sitteplasser, to 25 m svømmebasseng, stup fra 1, 4 og 5 m, bølgebasseng med 80 cm høye bølger, lekebasseng, terapibasseng 34 oC, 12,5 opplæringsbasseng med heve- og senkebunn 34 oC, boblebad, utendørs massasjebad og kaldstamp. Badelandet kan by på klatrevegg, strømkanal, strandsone, grotte, tre rutsjebaner (76 meter, 62 meter og 30 meter), fire stupebrett/-plattformer (1 meter, 2,7 meter, 3 meter og 5 meter), dampbadstu og tørrbadstu. Østfoldbadet har garderobekapasitet til 640 personer samtidig.
Idrettsbassenget i Østfoldbadet er treningssted for svømmegruppen til Askim IF og Mysen Svømmeklubb.
Østfoldbadet har en stor kafeteria med et bredt spekter i menyvalget. Her er Østfolds største isbar.
Selskapets fulle navn er Opplevelsessenteret Østfoldbadet AS, og det ble etablert i 1998, lokalisert i Askim i Østfold. Byggingen av Østfoldbadet ble påbegynt 31. august 1999, og bade- og svømmeanlegget ble åpnet 16. desember 2000 med Hans Majestet Kong Harald V til stede.
I 2019 utvidet Østfoldbadet igjen, og denne gangen med et 2,1 dekar stort utendørsanlegg med to bassenger for lek og velvære, sklie, solsenger og godt med sitterplasser. I sommermånedene kan en svømme inn og ut fra utendørsbassenget.
Østfoldbadet er medlem i Badelandene.no SA, en sammenslutning av 32 av de største fritidsbadeanleggene i Norge, Visit Indre Østfold, Visit Østfold og Visit Norway
Parque España (Mexico by)
Parque España er en park mellom Colonia Roma og La Condesa i Mexico by. Den åpna i 1921 som en del av feiringa av hundreårsjubileet for Mexicos selvstendighet. I parken er det et monument til ære for president Lázaro Cárdenas som ble reist i 1974.
Aleksandr Jelesin
Aleksandr Jelesin (russisk: Александр Михайлович Елесин; født 7. februar 1996 i Jaroslavl) er en russisk ishockeyspiller.
Han representerte ROC under Vinter-OL 2022 i Beijing, hvor han tok sølv.
Burrito
Burrito er en meksikansk matrett. Den består av en tortilla som er brettet eller rullet rundt et fyll. I Mexico består fyllet ofte av bare stekte bønner og kjøtt, mens det i USA kan bestå av spansk ris, bønner, salat, tomater, salsa, kjøtt, guacamole, ost og rømme. Størrelsen på burritoen varierer, men som regel er den amerikanske varianten betydelig større enn den meksikanske.
Selsbakk
Selsbakk er en bydel i Trondheim rundt 5 kilometer sør for Trondheim sentrum og grenser mot Hallset i nord, Sluppen og Nidelva i nordøst, Kroppan i øst, Romolslia i sør, og Dalgård i vest. Navnet kommer fra lokale gårder i området. Administrativt tilhører Selsbakk i dag Midtbyen bydel.
Det har vært boliger her helt siden industriutbyggingen «Forsøket» ved Leirelva på slutten av 1800-tallet, men den store utbyggingen kom ikke før på slutten av 1960-årene. Bebyggelsen preges i dag av eneboliger, skoler, idrettsplasser og industri. Tall fra Statistisk sentralbyrå i 2012 viser at det bor totalt 870 personer på Selsbakk. Disse er fordelt som følger per grunnkrets: Selsbakk (690 personer), Selsbakk nordre (111 personer), Selsbakklia (76 personer), og Prøven (7 personer). En person som bor eller kommer fra Selsbakk, kalles selsbakking.
Kultur
Utdanning